Natten til søndag vandt den danske Le Mans legende USAs største sportsvognsløb for sjette gang, hvilket er rekord. Tom Kristensen sejrede i Audi nummer 2 sammen med Allan McNish og Dindo Capello. De var efter de 12 timer fire omgange foran de nærmeste rivaler - Timo Bernhard, Romain Dumas og Loic Duva - i Audi nummer 3. Det var 60. gang, at der blev kørt på Sebringen i Florida, og Tom Kristensen var også begejstret for sejren i jubilæumsudgaven. - I år fejrer vi 50 år på Daytona, 60 år her og 80 år på 'the big one', Le Mans, i juni. 2012 er et vigtigt år for sportsvognsløb, og det føles fantastisk at begynde det på toppen, siger Tom Kristensen til Ekstrabladet.dk.
Kongen af Le Mans er nu også konge af 12-timers løbet på Sebringen i USA.